cyanic-selkie/wikianc huggingface dataset:
Fridalen skole
Etterkrigstiden
Høsten 1946 var skolen utvidet med 41 klasser og 40 lærere. På 1940 og -50-tallet ble det bygd ut mange boligområder i Årstad og på Landås. I 1954 hadde skolen 82 klasser og 89 lærere. Skolen ble overfylt, slik at den måtte holde åpent fra kl. 8 til 19 for å få undervist alle. Sydneshaugen skole hadde undervisning på Fridalen hver ettermiddag i en periode. Det ble etter hvert opprettet flere nye skoler i bydelene for å dekke det økende behovet.
Nedleggingstruet
På 1980-tallet var Fridalen skole ved flere anledninger nedleggingstruet. I 1983 i forbindelse med skolebruksplanen av samme år. Deretter i 1984 i forbindelse med kommunens budsjettbehandling, der fem skoler ble brukt som salderingspost. Disse to første forslagene ble nedstemt i bystyret. I 1985 var det snakk om at TV2 og NRK trengte lokaler i Bergen. Kommuneadministrasjonen tilbød TV-kanalene å overta Fridalen skole. Men Fridalen skole med foreldre og andre beboere i området mobiliserte til kamp for skolen. Fra 2004 til 2006 var det på ny planer om å legge ned skolen, denne gangen fordi den ble vurdert som i så dårlig stand at det var mer lønnsomt å legge den ned fremfor å pusse den opp. Atter en gang mobiliserte foreldre og andre seg til kamp for skolen, og atter en gang vant de. Skolen fikk bevilget penger fra kommunen til oppussing. Deler av skolen ble leid ut til Bergen Racketsenter som åpnet ny barnehage der i 2007. Dette var for å utnytte skolen bedre og for å dekke barnehagebehovet i forbindelse med regjeringens løfte om full barnehagedekning.
Etter flere år med plassmangel på skolen sa kommunen opp leieavtalen med barnehagen høsten 2022. Ved skolestart høsten 2023 var deler av den tidligere barnehagefløyen bygget om til klasserom igjen og de første klassene kunne flytte inn. Arbeidet med ombygging av fløyen er beregnet til å vare mer eller mindre hele skoleåret.
Arkivet
Informasjon om skolen finnes i skolens arkiv, oppbevart ved Bergen Byarkiv. Arkivet etter Fridalen skole inneholder informasjon om skolens bygning, organisering, prosjekter, daglige arbeid, elever, lærere og personale. Arkivet inneholder også en del fotografier som forteller om dagliglivet ved skolen.
Lofsrud
Lofsrud er et boligstrøk i Bydel Søndre Nordstrand. Det har navn etter Lofsrud gård.
Området ble bygget ut på 1980-tallet, hovedsakelig med blokkbebyggelse. Lofsrud fikk barneskole og ungdomsskole i henholdsvis 1986 og 1988, med Mortensrud skole og Lofsrud skole.
Peter August Poppe
Peter August Poppe (født 17. august 1870 i Skogn i Nord-Trøndelag, død 13. februar 1933) var en norsk ingeniør virksom som utvikler av motorer for britisk bilindustri.
Poppe ble uteksaminert fra Horten tekniske skole og ble ansatt ved Kongsberg våpenfabrikk og senere utlånt til en våpenfabrikk i Steyr i Østerrike. I august 1897 traff han der Alfred James White, som var utdannet som urmaker.
I september 1899 slo Alfred James White og Poppe seg sammen og opprettet White and Poppe, Ltd. i Coventry i England. Peter August Poppe var teknisk direktør. De produserte motorer i mange størrelser, men også hele motorsykler fra 1902-1922. V-twins først og i 1906 en 489 ccm vertikal twin. De leverte motorer til mange motorsyklerfabrikanter, fra 1918 også totaktere. Achilles og Premier benyttet W&P motorer, og de første Ariel hadde også W&P motorer. Ariel kjøpte produksjonsrettighetene til en 482 cm motor fra W&P. Den ble produsert med en litt større boring til 1925. W&P hadde sin egen selvutviklede forgasser, og de laget det meste av de første Morris Oxford bilene.
I 1920 solgte White sin andel til Dennis Company. Poppe fortsatte i bedriften til 1923 før han startet i Rover som sjefsingeniør frem til 1929. Han ble valgt som medlem av Institution of Automobile Engineers i 1923 og deltok i forsamlingen til 1927.
Peter August Poppe fikk slag og døde brått og uventet 13. februar 1933, 62 år gammel, men hans navn lever videre i den historien om den britiske bilindustri.
David Gill
David Gill (født 5. august 1957 i Reading) er en britisk idrettsleder. Han var administrerende direktør for den engelske Premier League-klubben Manchester United, visesjef i G-14 og medlem i FAs styre.
Han kom til Manchester United i 1997 som finansdirektør og ble senere administrerende direktør. 2. juli 2006 ble Gill medlem i styret i FA. Han erstattet Arsenals David Dein.
Joseph Konrad von Schroffenberg
Joseph Konrad von Schroffenberg (født 3. februar 1743 i Konstanz, død 4. april 1803 i Freiburg im Breisgau) var en katolsk biskop. Han ble presteviet i 1780. Han var den siste fyrstbiskop av Freising, fra 1789 til sin død. Fra 1790 var han dessuten biskop av Regensburg og Freiburg im Breisgau.
Franz Nopcsa
Franz Nopcsa von Felső-Szilvás (født 3. mai 1877 i Déva i Østerrike-Ungarn, død 25. april 1933) var en ungarsk adelsmann og eventyrer. Han markerte seg også innenfor to grener av vitenskapen, paleontologi og studiet av Albania.
Levar Sand
Levar Sand (født 1937 i Bergen, død 2003 i Nannestad) var en sentral bidragsyter i utviklingen av det moderne norske reiseliv på 1960- og 1970-tallet. I den siste perioden av sin karriere var han informasjonssjef i Color Line (tidligere Jahre Line), der han ble særlig anerkjent for sin inkluderende lederstil under skiftende eiere/oppdragsgivere.
Levar Sands kontaktflate innen norsk og internasjonal reisebransje var meget bred, takket være hans faglige dyktighet og ikke minst enestående sosiale omgangsform, som både kom kunder (reisende) og ansatte i alle deler av selskapet til gode. Spesielt vant han venner og samarbeidspartnere blant dem som arbeidet for reiseliv og kontakt mellom Norge og Tyskland. Sand var også beskjeden i forhold til sin egen posisjon, og holdt en lav profil i forhold til administrasjonen i selskapene han hadde det kommunikative ansvaret for.
Tidlig karriere
Levar Sand begynte sin karriere som kontorsjef for den daværende Turisttrafikkomiteen (TTK) i Bergen og Hordaland, senere som norsk turistsjef både i Hamburg og New York. Han var senere informasjonssjef i det daværende Landslaget for Reiselivet i Norge (nå Norges Turistråd) før han tiltrådte stillingen som informasjonssjef i Jahre Line/Color Line. I 2001 fratrådte han stillingen som pensjonist.
Eksterne lenker
Nekrolog i Dagbladet
Godøytunnelen
Godøytunnelen er en undersjøisk veitunnel på fylkesvei 5957 i Giske kommune i Møre og Romsdal. Tunnelen går under Giskesundet mellom øya Giske og Valkveet på Godøya. Tunnelen er 3 844 meter lang, den når 153 meter under havet, og største stigning er 10 %. Godøytunnelen ble åpnet i 1989.
Det er ikke tillatt for fotgjengere og syklister å ferdes i Godøytunnelen.
Siniša Mihajlović
Siniša Mihajlović (serbisk: Сиңиша Михајловић, født 20. februar 1969, død 16. desember 2022) var en serbisk fotballspiller og fotballtrener.
Mihajlović spilte 63 kamper og scoret 9 mål for s og s landslag. Han spilte i VM 1998 og EM 2000. Han regnes som en av tidenes fremste frisparkskyttere.
På klubbnivå startet Mihajlović karrieren i Jugoslavia, der han spilte for NK Borovo (1986–1988), FK Vojvodina (1988–1991) og Røde stjerne Beograd (1991–1992). Hans kanskje største klubbtriumf er seieren i europacupen i sesongen 1990/91 med Røde Sterjen Beograd. I semifinalen mot Bayern München, i Beograd, scoret Mihajlović et typisk frisparkmål. I finalen slo Røde Stjerne den franske klubben Olympique Marseille på straffespark etter at det stod 0-0 etter full tid. Mihajlović var blant straffeskytterne som scoret.
I 1992 dro Mihajlović til Italia for å spille for AS Roma. Han spilte to sesonger i Roma, der klubben kom på tiende- og syvendeplass i Serie A. I 1994 gikk han til Sampdoria. Han ble der i fire sesonger, og i dette tidsrommet lå Sampdoria stort sett midt på tabellen. De hadde større suksess i de europeiske klubbturneringene, og nådde blant annet semifinalen i cupvinnercupen i 1995, der de ble slått ut av Arsenal FC. I juni 1998 spilte Mihajlović for Jugoslavia under VM 1998, der han spilte alle landets kamper i turneringen. Han scoret et mål mot, og lagde selvmål mot.
Sommeren 1998 gikk Mihajlović til SS Lazio, der Sven-Göran Eriksson var manager. Han vant sitt første italienske trofé i 1998, da Lazio slo Juventus FC i Supercoppa Italiana. Med Lazio nådde Mihajlović finalen i cupvinnercupen 1999, og vant den siste cupvinnercupen som ble arrangert, ved å slå RCD Mallorca 2-1 i finalen. Med 26 kamper og sju mål i Serie A-sesongen 1999/2000, var Mihajlović en viktig del av laget som vant det andre Serie A-mesterskapet i klubbens historie.
Mihajlović ble igjen tatt ut til å representere Jugoslavia under EM 2000. I Jugoslavias første kamp i turneringen, mot, ble han utvist. Han stod over en kamp, og spilte Jugoslavias to siste kamper.
Sommeren 2004 gikk Mihajlović på fri transfer til Internazionale. 9. april 2006, i en bortekamp mot Ascoli Calcio 1898, scoret Mihajlović sitt 27. frisparkmål i Serie A, flere enn noen annen spiller har gjort. Mihajlović la opp etter sesongen 2005/06.
Miastko
Miastko (tysk: Rummelsburg) er en by med 11 900 innbyggere i det nordlige Polen. Den ligger ved elven Studnica.
Chhetri
Chhetri (transkriberes også Chhettri, Chettiri) er i år-distriktene i Nepal navnet på den nest høyeste kasten etter bahun.
Mens bahun på nepali brukes om den høyeste kasten som tradisjonelt var prester, bhramin, er chhetri nepali-navnet på den tradisjonelle krigerkasten, som på hindi kalles kshatriya.
Da bhramin-slekter innvandra til det vestlige Nepal, omvendte de i første omgang aristokratiet i khas-befolkningen til hinduismen. Aristokratene ble av bhraminene gjort til kshatriya, etter hvert chhetri.
Denne prosessen ble fulgt opp av khas-aristokratene, som sørget for at også deres vasaller ble chhetri.
Bahun og chhetri er de høykastene som i Nepal sammen blir kalt parbatiya.
Tegninga
Tegninga er en elv i Innlandet fylke som renner sørøstover gjennom kommunene Alvdal og Rendalen. Elven er et høyfjellsvassdrag ved at rundt 90% av dens areal ligger over tregrensen. Tegninga renner før utløpet gjennom et gjel og danner stryk og fosser i Tegningsfallene før den renner videre ut i Glomma rundt 6 kilometer nord for Hanestad.
Navnet Tegninga kan ha sammenheng med norrønt þagna, tǫgn.
Elven ble fredet i [1993 gjennom Verneplan IV for vassdrag, spesielt fordi den var lite påvirket av tekniske inngrep.
Josephine Hull
Josephine Hull (født som Josephine Sherwood 3. januar 1886 i Newtonville i Massachusetts, død 12. mars 1957) var en amerikansk skuespiller. Hun hadde en lang suksessfull karriere, på Broadway før hun debuterte på film.
For sin rolle som «Vera Louise Simmons» i filmen Harvey vant Hull i 1950 en Oscar for beste kvinnelige birolle. Hun har fått en stjerne på Hollywood Walk of Fame.
Nina Witoszek
Karriere og arbeid
Witoszek vokste opp vest for Kraków i Polen, der hun som student ble involvert i et opposisjonelt kulturelt miljø. Hun måtte flykte fra Polen i 1983 på grunn av sitt arbeid i et undergrunnsforlag. På 1990-tallet underviste hun i sammenlignende kulturhistorie i Galway og Firenze.
Witoszek vant Fritt Ord-prisen i 2005 for at hun «skarpt og velformulert har formidlet østeuropeiske erfaringer inn i norsk debatt og utfordret norske standardoppfatninger».
Noen av hennes mest siterte akademiske arbeider omhandler Arne Næss' økofilosofi og moderne skandinavisk kulturell identitet.
Tatochila
Tatochila er en slekt av sommerfugler i gruppen hvitvinger.
Utseende
Middelsstore (vingespenn 40-50 millimeter), hvite sommerfugler. Oversiden er hvit med en mørk flekk i ytre enden av forvingens celle, og en rad av mørke lengdeflekker langs ytterkanten, i alle fall på forvingen. Sommerfuglen kan også være mørkere, spraglet i brunt og hvitt. Undersiden er vanligvis hvit med brune tegninger.
Levevis
Tatochila-artene er høyfjellssommerfugler som særlig finnes på høysletter (páramo) 3000 meter eller mer over havet. Larvene lever på planter i korsblomstfamilien (Brassicaceae).
Utbredelse
Slekten er utbredt langs Andesfjellene, fra Colombia i nord til Chile i sør.
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje.
Nord-Trøndelag distriktshøgskole
Nord-Trøndelag distriktshøgskole var en distriktshøgskole. Den ble etablert på Steinkjer i 1980. Fra starten ble det tilbudt kandidatstudier i økonomi og administrasjon og landbruksøkonomi, etter hvert også i informasjonsteknologi og offentlig administrasjon og ledelse. Fagtilbudet ble senere utvidet.
Statens Skogskole Steinkjer ble innlemmet i NTDH i 1988. Skolen ble i 1994 slått sammen med Høgskolen i Levanger, Innherred sykepleierhøgskole og Namdal sykepleierhøgskole til Høgskolen i Nord-Trøndelag (HiNT).
Cossoidea
Cossoidea («tresommerfugler») er en gruppe (overfamilie) av sommerfugler som gjerne blir regnet å omfatte to familier, tredrepere og Dudgeoneidae. Av og til blir familien sneglespinnere (Limacodidae) og noen nærtbeslektede familier også regnet til Cossoidea. Gruppen Metarbelinae og Ratardinae blir enten regnet som egne familier i Cossoidea eller, som her, som underfamilier av tredrepere. Gruppen er særlig artsrik i Australia, i Norge forekommer det bare tre arter.
Utseende
Middelsstore til meget store (vingespenn 1 – 25 cm), vanligvis grå eller brune sommerfugler.
Levevis
Larvene borer i ved eller i røttene på ulike slags planter. De bruker gjerne lang tid på utviklingen. De voksne sommerfuglene flyr om natten. De har som oftest reduserte munndeler og tar ikke næring til seg.
Theochila
Theochila maenacte er en dagsommerfugl i gruppen hvitvinger.
Utseende
En middelsstor (vingespenn ca. 45 millimeter), hvit sommerfugl. Overflatisk ligner arten sterkt på medlemmene i slekten Pieris. Oversiden er hvit med svarte vingespisser.
Utbredelse
Arten lever i Sør-Amerika, i Argentina, Paraguay og Brasil.
Øyvind Strand
Øyvind Strand (født 24. februar 1958 i Bergen) er en norsk forfatter. Strand debuterte som romanforfatter i mars 2010 med romanen "Gjørme - en kjærlighetshistorie" på Happy Jam Factory forlag. Romanen ble november 2010 innkjøpt via Norsk kulturråds innkjøpsordning for skjønnlitteratur. Strand har tidligere utgitt (1984) diktsamlingen "Tanker" på eget forlag. Samlingen ble innkjøpt via innkjøpsordningen for skjønnlitteratur.
Strand deltok med dikt i Signaler 93, Cappelen forlag og i Skrivekunst, Eide forlag. Vinner av lokal og nasjonal novellekonkurranse i 1996, i regi av Landsforeningen for hjerte- og lungesyke og Jo Vestly produksjon.
Strand er opprinnelig utdannet konditor/baker og har arbeidet som konditor og baker i Bergen, Longyearbyen, Porsgrunn og Oslo. Strand har studert ved Forfatterstudiet i Bø og ved Skrivekunstakademiet i Bergen. Han har også arbeidet som skribent og tekstforfatter.
Scary Kids Scaring Kids
Scary Kids Scaring Kids (ofte forkortet SKSK) var en amerikansk post-hardcoregruppe, som ble startet i Gilbert i Arizona, i 2002. Navnet 'Scary Kids Scaring Kids' kommer fra en sang på Cap'n Jazz' album med samme havn. Gruppa ble ga seg etter en avsjedsturné i 2010.
Album og oppløsning
Albumet Scary Kids Scaring Kids ble gitt ut 28. august 2007 og produsert av Don Gilmore i North Hollywood, California. I januar 2008 fikk gruppa en Libby Award av PETA for Beste Nykommere.
Scary Kids forlot Immortal Records, før selskapet gikk konkurs og signerte en ny avtale med RCA Records. Etter en turné høsten 2008, annonserte at de vil jobbe på deres tredje album etter at de hadde fullført turnéen.
30. november 2009, postet Pouyan en offisiell uttalelse om at gruppa var oppløst.
Leptosia
Leptosia er en slekt av sommerfugler i gruppen hvitvinger. De lever i Australia, Asia og Afrika.
Utseende
Små til middelsstore (vingespenn 35-50 millimeter), spinkle, hvite sommerfugler med brede, avrundede vinger. På oversiden har den en litt uregelmessig, svart flekk litt bak spissen, svart spiss på forvingen og gjerne også smalt svart ytterkant på bakvingen. Undersiden av bakvingen har vage, lysbrune tegninger (vatring).
Levevis
Larvene lever på planter i familien Capparidaceae. Disse sommerfuglene finnes gjerne på halv-åpne lokaliteter, for eksempel skogkanter, mark under gjengroing, hager og dyrket mark. De besøker gjerne blomster. Både i utseende og adferd (blant annet den langsomme, vinglete flukten) ligner de på slekten Leptidea som lever i den palearktiske sone, men de er ikke beslektet med denne.
Utbredelse
Sju av de åtte artene lever i Afrika, der slekten er utbredt over det meste av Afrika sør for Sahara. Den åttende arten, Leptosia nina, er utbredt fra India i vest til Australia i øst.
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje.
Sony BMG Music Entertainment
Sony BMG Music Entertainment er resultatet av en fusjon mellom Sony Music Entertainment (en del av Sony) og Bertelsmann Music Group (BMG) (del av Bertelsmann AG) den 5. august 2004.
Før samarbeidet ble innledet, var både BMG og Sony blant de «fem store» plateselskapene, som etterpå ble en av de «fire store» plateselskapene, grunnet sammenslåingen. Sony BMG Music Entertainment hadde flere datterselskaper under seg, som Arista Records, Columbia Records, Epic Records, J Records, RCA Victor, RCA Records, Sonic Wave America med flere.
Nip/Tuck
Nip/Tuck er en amerikansk dramaserie fra sykehusmiljø skrevet av Ryan Murphy for FX Networks. Fjernsynsserien startet i 2003 og ble avsluttet i 2010. Serien handlet om de to plastikkirurgene Sean McNamara og Christian Troy som drev sin egen klinikk i Miami, Florida. De hadde til tider store problemer med å skille jobb og privatliv, og de møtte på store utfordringer i hverdagen. Serien gjorde seg kjent for detaljerte scener innen vold, sex og plastisk kirurgi. Samt mange tabubelagte sosiale og seksuelle tabuer.
Sony BMG Music Entertainment
I 2008 solgte Bertelsmann AG sin halvpart i selskapet, og dermed ble Sony eneeier og endret navnet tilbake til Sony Music Entertainment Inc.
Nip/Tuck
I Norge gikk serien på TV3.
Rolex
Rolex SA er en sveitsisk produsent av armbåndsur og tilbehør. Rolex-klokker er ofte ansett som statussymboler   Rolex er verdens klart største produsent av luksusklokker, med en produksjon på rundt 2000 klokker hver dag, med en inntjening på rundt US$ 3 mrd (2003). Magasinet BusinessWeek rangerte i 2007 Rolex som nr 71 på sin årlige liste over verdens mest verdifulle merkevarer, på topp blant alle urprodusenter.
Historie
I 1905 startet Hans Wildorf og hans svoger Alfred Davis firmaet "Wilsdorf and Davis" i London De startet med å importere urverk fra sveitsiske Hermann Aegler, og montere disse inn i engelskproduserte urkasser. Urene ble solgt til urmakere og juvelere som satte sitt eget navn på urskiven. De tidligste klokkene fra Wilsdorf and Davis ble som oftest merket "W&D" under baklokket på klokken.
I 1919 flyttet Wilsdorf selskapet til Genève, hvor det ble etablert som Rolex Watch Company. Navnet ble senere endret til Montres Rolex, SA, og til slutt Rolex, SA. Selskapet flyttet fra Storbritannia, på grunn av at skattene og eksporttoll på edle metaller brukt til urkassene (gull og sølv) drev kostnadene opp.
Wilsdorfs kone døde i 1944, og han etablerte da The Hans Wildorf Foundation, og overførte alle sine aksjer til denne. Han bestemte da at inntektene fra disse aksjene skulle gå til veldedighet. Resten av selskapets aksjer er privateid, og omsettes ikke på noen børs.
Innovasjoner
Blant selskapets innovasjoner er den første vanntette urkassen; det første armbåndsuret med dato på urskiven; det første armbåndsuret med to tidssoner; samt det første armbåndsuret sertifisert som kronometer. Rolex holder i dag rekorden for flest kronometer-sertifiserte armbåndsurverk.
Rolex deltok i utviklingen av de første quartz-urverkene. Selv om Rolex lagde svært få quartz-modeller (eksempel, Rolex Oysterquartz), var selskapets ingeniører delaktig i design og implementering av teknologien i 60- og 70-årene. I 1968 deltok Rolex i et konsortium med 16 sveitsiske urprodusenter, som designet Beta 21-urverket, som Rolex benyttet i Quartz Date 5100.
Rolex er det armbåndsuret som har vært dypest under havoverflaten. Det skjedde da en spesialmodell av Rolex Deepsea ble festet på utsiden av batyskafen Trieste og ble med Jacques Piccard ned i Marianergropen, hvor den maksimale dybde er 11 034 meter. Rolex Submariner er det uret i verden som er mest kopiert i billige etterligninger (piratkopier) av dårlig kvalitet.
Alle Rolex-ur sertifiseres som kronometer. Rolex leveres stort sett med mekaniske urverk, men har hatt noen quartz-klokkeverk. De mest populære modellene er Oyster-serien som har flest modeller med mekaniske selvtrekkende urverk.
Blant de mest kjente modellene finnes det:
Tudor
Rolex markedsfører en rimeligere serie av sine ur, under merkenavnet «Tudor (urmerke)». Merket kan spores helt tilbake til begynnelsen av det 20. århundre. Den tidligste Tudor er datert tilbake til 1940- tallet og brukte en kaliber 59 -bevegelse, også brukt i det canadiske markedets Rolex. Tudor ble produsert under strengt tilsyn av Rolex, som alle modellene deres og var deres siste forsøk på en lavere priset klokke. Denne linjen ble en stor suksess og klokkene blir fortsatt kjøpt og solgt over hele verden. Tudor har i senere år vist at de kan stå på egne ben uten Rolex. Det skyldes blant annet at de kan dra veksler på en produksjonshistorie som strekker seg over flere tiår.
Nowy Sącz
Nowy Sącz er en by i det sørlige Polen med 84 400 innbyggere (2003).
== Vennskapsbyer ==
Heihe
Heihe (kinesisk: 黑河; pinyin: Hēihé; Wade-Giles: Hēi-hó. Navnet kan oversettes med «Den sorte elv» ) er en by på prefekturnivå i provinsen Heilongjiang i Folkerepublikken Kina.
Byen ligger ved grensen til Russland, på den søndre bredd av elven Amur (på kinesisk: Heilongjiang) rett overfor den russiske grensebyen Blagovesjtsjensk. Heihe har en befolkning på rundt 113 000. Heihe og Blagovesjtsjensk utgjør en frihandelssone som er et av de viktigste sentrene for den sino-russiske handel.
Den gamle grenseposten Aigun er blitt flyttet sør for Amur og er nå gjenoppstått som del av det moderne Heihe.
Byen er det nordre endepunktet for Heihe-Tengchong-linjen.
Administrative enheter
Heihe byprefektur har jurisdiksjon over ett distrikt (区 qū), 2 byfylker (市 shì) og 3 fylker (县 xiàn).
Bydistriktet Aihuis utvikling, altså bykjernens, har utviklet seg slik:
Samferdsel
Kinas riksvei 202 begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.
Sport og idrett
Byen var vertskap for de kinesiske allroundmesterskap i hurtigløp på skøyter i sesongen 1963/64. Mestere ble for herrene og  for damene.
Halla-san
Halla-san (koreansk: Hallasan; 한라산) er en skjoldvulkan på øya Jeju i Sør-Korea. Halla-san er med sin høyde på 1,947 moh landets høyeste fjell. Området rundt fjellet er vernet som Halla-san nasjonalpark. Halla-san er ett av de tre viktigste fjellene i Sør-Korea, de to andre er Jiri-san og Seorak-san.
Annarita Sidoti
Annarita Sidoti (født 25. juli 1969) er en italiensk tidligere friidrettsutøver som konkurrerte i kappgang.
På 1990-tallet var Sidoti blant verdens fremste kvinnelige kappgjengere, hun vant to EM-gull og ett VM-gull på 10 km. Hun la opp etter EM 2002, der hun ble nummer åtte på 20 km.
Indre motstand
Indre motstand, også kildeimpedans eller utgangsimpedans, er en egenskap som karakteriserer en elektrisk eller elektronisk enhet ved varierende belastning.
Begrepet har flere betydninger, men er i alle fall et uttrykk fra elektrisitetslæren eller elektronikken og refererer til en egenskap ved kilder. En kilde kan i denne sammenheng være enhver form for elektrisk kilde, som en spenningskilde eller en strømkilde, en energikilde eller en signalkilde. Som regel vil kildetypen si hvilken slags indre motstand det er snakk om. Generelt kan den indre motstanden defineres som den skjulte, innebygde eller uunngåelige motstanden som bor inni kilden.
Spenningskilder
Spenningskilder har ideelt sett null indre motstand. Spenningen er ideelt sett stabil; den endrer seg ikke uansett belastning. Motstanden står i serie med spenningskilden og verdien null er ikke oppnåelig i praksis. Åpne klemmer definerer ro-tilstanden. Kortsluttede klemmer er stresstilstanden (uendelig strøm). Likespenningskilder kan kjøpes i form av batterier.
Strømkilder
Strømkilder har ideelt sett uendelig stor indre motstand. Strømmen er ideelt sett stabil; den endrer seg ikke uansett belastning. Motstanden står i parallell med strømkilden og verdien uendelig er ikke oppnåelig i praksis. Åpne klemmer er stresstilstanden (uendelig spenning), kortsluttede klemmer er ro-tilstanden. Strømkilder kan ikke kjøpes som passive enkeltdeler.
Batterier
(primær- eller sekundærbatterier) er en spennings- og en energikilde. Når et batteri kortsluttes flyter det en kraftig strøm (som også kan være skadelig for batteriet, alt etter type). Det viktige er at strømmen ikke blir uendelig høy; den begrenses av batteriets indre motstand. Denne kan defineres som batteriets spenning delt på kortslutningsstrømmen, R = U/I. Både spenningen og motstanden er noe variabel med strømmen; i høystrømsområdet er de langt fra konstanter.
Den indre motstanden ved lavere strømmer kan finnes ved å måle spenningene for to forskjellige strømverdier i området av interesse.
Mens batteriet forbrukes, endrer kjemien inne i batteriet seg. Batterispenningen er i prinsippet gitt av anodens og katodens stoffer; mere nøyaktig fra hvor i den galvaniske spenningsrekka de befinner seg. Det viktige her er at stoffene ikke endrer seg med ladetilstanden og derfor ikke batterispenningen heller. Når batteriet er så utbrukt at spenningen synker, så er det, forenklet sett, den indre motstanden som tiltar sterkt i verdi.
Nora (andre betydninger)
Nora kan vise til:
Indre motstand
Kraft-generatorer
Klassiske generatorer (roterende omformere) har en noenlunde konstant indre motstand gitt av kopperet og den magnetiske kretsen.
Laboratorieforsyning
Likespenningsforsyninger i laboratorier har to operasjonsmodi. To kontrollknapper setter opp en konstant spenning og en kontstant strøm. Spenningen ligger stiv på utgangsklemmene så lenge strømmen som tas ut ligger under den strømmen som er innstilt. At spenningen er stiv betyr at den er ubevegelig mhp strømmen, som igjen betyr at kilden har en lav indre motstand. Ved hjelp av tilbakekopling kan den indre motstanden gjøres virkelig lav. På grunn av strømbegrensningen er det ikke noen fare ved dette. Når strømmen som tas ut kommer opp til den innstilte verdien, faller spenningen på utgangsklemmene i stedet for at strømmen øker videre. Nå er strømmen konstant lik den innstilte strømmen, og spenningen varierer med lasten. Den indre motstanden er nå svært høy, ideelt sett uendelig. Med varierende last skifter forsyningen mellom disse to tilstandene.
Signalgeneratorer
Fra elektronikk som bryr seg med transport av signaler over store avstander er det ikke nok å operere med rene spennings- eller strømkilder. Praksis og erfaring har vist seg at det er bedre å definere en allerstedsnærværende last som er lik for alle steder i nettverket. Dette gjelder både for lavfrekvens (telefonlinjer) som for høyfrekvens (koaksialkabler). Den tradisjonelle telefonlasten er 600 Ohm, mens den for koaksialkabler er fra 50 til 75 Ohm. Komplekse, passive filtre vil likeledes gjerne se både definerte kilde- og lastresistanser.
Ut fra dette er det oppstått en 50 Ohms laboratoriestandard som er i bruk for nettverk generelt, uansett frekvensområde. Av denne grunn har seriøse signalgeneratorer alltid en 50 Ohms motstand i utgangskretsen, og generatoren forventer en 50 Ohms last. Ubelastet vil det derfor ligge den dobbelte av den innstilte signalverdien på utgangsklemmene. Denne funksjonen (forventet last) kan ofte slås av (Hi Z modus) slik at innstilt verdi ligger på de ubelastede klemmene. Likevel er ofte den originale 50 Ohms motstanden med i kretsen som en indre motstand. Noen signalgeneratorer har nær null indre motstand, opp til en gitt strømgrense. Drevet over denne grensen forvrenger generatoren signalet ved klipping.
Rør og transistorer
I I/U utgangs-karakteristikkene for aktive komponenter som rør og transistorer er strømmen gjennom komponenten avbildet som funksjon av spenningen over den. Det er et sett kurver, en for hver utstyringsgrad (pådrag). Disse kurvene definerer komponentens indre motstand (som er forskjellig for forskjellige steder i kurvene). Denne indre motstanden belastes av kretsen som komponenten står i, og neste trinns belastning.
Forsterkertrinn
Ved konstruksjon av forsterkertrinn for forskjellige formål blir alltid den forventede kildens indre motstand tatt med i beregningene. Likeledes har konstruktøren et mål ved å fastlegge trinnets egen indre motstand, som i dette tilfellet blir kalt utgangsresistans eller -impedans.
Høyttalerforsterkere
også kalt sluttrinn, effektforsterkere eller utgangsforsterkere. Disse er gjerne merket med en forventet eller anbefalt høyttalerimpedans ved tilkoplingene. Denne er uttrykkelig ikke lik forsterkerens indre motstand eller utgangsimpedans. Den indre motstanden er som oftest langt lavere.
139 Luftving
139 Luftving var Luftforsvarets operative avdeling på Bardufoss flystasjon. Den ble erstattet av Maritim helikopterving fra 1. januar 2020.
Tre Bell 412 helikoptre fra 139 Luftving og fra 137 Luftving på Rygge flystasjon deltok fra april 2008 i tjeneste i Afghanistan.
Navnet
Navnet på luftvingen fulgte nummerserien som starter med 132 Luftving, den operative avdelingen ved Ørland flystasjon. Navnet har opprinnelse i Royal Air Forces jagerving 132 (Norwegian) Wing, som bestod av Spitfire-fly fra England under andre verdenskrig.
Lamprologus
Lamprologus er en slekt av ciklider. Det er tropiske ferskvannsfisk fra Øst-Afrika.
Gruppens systematikk er under revisjon. Mange arter har blitt flyttet til Neolamprologus, Altolamprologus og Lepidiolamprologus. Trolig vil kun arter som lever i elver forbli i gruppen.
Vulkanøya Jeju og lavatunneler
Vulkanøya Jeju og lavatunneler ble inkludert på UNESCOs liste over verdens kulturarv i 2007.
Jeju er en vulkansk øy, 130 km sørvest for Koreahalvøya. Øya er Koreas største, men landets minste provins. Den er 1.846 km² stor.
Sentralt på Jeju er fjellet Hallafjellet, landets høyeste fjell som er en hvilende vulkan 1950 moh. 360 mindre vulkaner er en del av hovedvulkanen. Vulkanaktiviteten på Jeju startet i kritt-perioden og varte til tidlig i perioden Tertiær. Den siste kjente vulkanske aktiviteten skjedde for vel 800 år siden. Øya er dekket med vulkansk stein og jord. Krateret og innsjøen i krateret på toppen av fjellet kalles Baengnokdam, og ble formet for 25 000 år siden.
Jeju er vitenskapelig verdifull på grunn av øyas tette nettverk av vulkanske tunneler. Disse er restene av lavastrømmer på vei ned fjellet på vei ut i havet. Ikke bare vitenskapen setter pris på tunnelene, de er også blitt en viktig turistattraksjon.
Øya har en stor variasjon i plante og dyreliv. Halvparten av de særegne koreanske plantene vokser vilt på øya, mens 200 andre plantetyper er importert. Imidlertid er halvparten av øyas plantetyper i ferd med å bli utryddet.
Hallafjellet ligger midt på øya og siden 1966 har fjellet over 800 moh blitt avsatt til nasjonalpark, bestående av urørt natur. Floraen i Hallafjellet nasjonalpark er unik med 1.565 ulike planter hvorav 33 er ulike for øya. Oppover fjellsiden finner en tydelige skiller mellom de ulike klimasonene; subtropisk, tempererte og kaldere soner.
17 pattedyrarter, 198 fuglearter, 8 amfibier, 8 reptiler og 947 ulike insektarter er katalogisert i nasjonalparken. Øya var sist i forbindelse med fastlandet for over 10 000 år siden, noe som også har satt sine spor på øyas plante- og dyreliv.
En viktig del av nasjonalparken er Pillemot-hula, som daterer seg tilbake til paleolitikum-perioden.
Léopold Eyharts
Léopold Eyharts (født 28. april 1957 i Biarritz) er en fransk astronaut og besetningsmedlem på Den internasjonale romstasjonen siden 8. februar 2008. Han er brigadegeneral i det franske luftforsvaret og har ingeniørutdannelse fra École de l'Air (1979).
Super Bowl
Super Bowl er den årlige tittelkampen i National Football League (NFL) som arrangeres tidlig i februar. I Norge er det VGTV som viser kampen. Den markerer slutten på seriespillet som begynner mot slutten av sommeren året før. Det har vært den siste kampen i sesongen siden 1966, da det tok over for NFL Championship Game. Siden 2022 har kampen alltid blitt spilt på andre søndag i februar, og fra 2004 til 2021 ble den spilt første søndag i februar. Før dette ble Super Bowls spilt på søndager mellom begynnelsen og midten av januar fra 1967 til 1978 og mot slutten av januar fra 1979 til 2003. Vinnerlaget blir tildelt Vince Lombardi-troféet, oppkalt etter hovedtreneren som vant de to første Super Bowl-kampene. Ettersom at NFL begrenser bruken av varmerket «Super Bowl» blir kampen ofte referert til som «the big game» eller lignende av bedrifter som ikke har sponsoravtaler.
Kampen ble introdusert som en del av fusjonsplanen mellom NFL og rivalen American Football League (AFL) hvor det beste laget fra hver liga konkurrerte for en tittel. Kampen gikk originalt under navnet AFL–NFL World Championship Game frem til den fikk navnet «Super Bowl» i Super Bowl III i 1969. De første fire Super Bowl-kampene, fra 1967 til 1970, ble spilt før sammenslåingen, og hver liga vant to ganger hver. Etter sammenslåingen i 1970 ble de ti lagene i AFL og tre lag fra NFL plassert i American Football Conference (AFC), mens de resterende 13 lagene fra NFL utgjorde National Football Conference (NFC). Alle kampene siden Super Bowl V i 1971 har blitt spilt mellom de to beste lagene fra hver conference, og NFC leder 27–26 over AFC.
Av de 32 lagene i NFL har 20 (11 i NFC, 9 i AFC) vunnet et Super Bowl og 14 (8 fra AFC og 7 fra NFC) har vunnet flere ganger. AFCs New England Patriots og Pittsburgh Steelers har flest Super Bowl-titler med seks hver; Patriots har nådd kampen flest ganger, 11. Blant lagene i NFC har Dallas Cowboys og San Francisco 49ers flest titler med fem hver, og Cowboys har flest turer til tittelkampen med åtte. Med fem tap har Patriots og Denver Broncos i AFC rekorden for flest nederlag i Super Bowl. Baltimore Ravens i AFC og Tampa Bay Buccaneers i NFC er de eneste lagene som er ubeseiret i flere Super Bowls, med to titler hver. Av de 12 lagene som aldri har vunnet et Super Bowl er AFCs Cleveland Browns, Houston Texans og Jacksonville Jaguars samt NFCs Detroit Lions de eneste som aldri har nådd tittelkampen.
Super Bowl er blant de mest sette idrettsarrangementer i verden og ofte den mest sette TV-sendingen i USA hvert år. Kampen ligger kun bak finalen i UEFA Champions League som det mest sette idrettsarrangementet på verdensbasis hvert år og de syv mest sette TV-sendingene i USAs historie er Super Bowl-kamper. Reklametid under Super Bowl er den dyreste i året på grunn av de høye seertallene, som har ført til at bedrifter ofte utvikler sine dyreste reklamer for sendingen. Super Bowl er også den nest-største dagen for matforbruk i USA etter Thanksgiving. Kampen er ofte også årets mest sette begivenhet på TV i USA;
Opphav
I fire tiår etter ligaen ble stiftet i 1920 hadde NFL overlevd flere forsøk på å etablere rivaliserende ligaer. I 1960 dukket NFLs mest seriøse konkurrent opp da American Football League (AFL) ble stiftet. AFL kjempet med NFL over spillere og tilhengere. Den originale "bowl"-kampen var Rose Bowl Game i Pasadena i California, som først ble spilt i 1902 som "Tournament East–West football game", en del av Pasadena Tournament of Roses, og flyttet til det nye Rose Bowl Stadium i 1923. Stadionet fikk sitt navn både fra kampen som ble spilt der som en del av Tournament of Roses, og at den var utformet som en skål, i likhet med Yale Bowl i New Haven i Connecticut. Tournament of Roses-kampen ble eventuelt kjent som Rose Bowl-kampen. Som et resultat av Rose Bowl-kampens popularitet dukket det opp flere sluttspillkamper i college football, i Miami (Orange Bowl, New Orleans Sugar Bowl og El Paso (Sun Bowl i 1935, og for Dallas (Cotton Bowl i 1937. Innen det første Super Bowl ble arrangert var ordet "bowl" i referanse til store og viktige amerikansk fotballkamper allerede veletablert.
Ligaen bruker romertall fremfor år for å identifisere hvert Super Bowl og har gjort det siden den femtende utgaven av kampen i januar 1971. Det eneste unntaket var for Super Bowl 50, som ble spilt 7. februar 2016 etter -sesongen, og året returnerte de tilbruk av romertall med Super Bowl LI etter -sesongen.
Etter at NFLs Green Bay Packers vant de to første Super Bowl-kampene var noen lageiere bekymret for sammenslåingens fremtid. På tiden var det mange som var usikre på om lagene i AFL kunne konkurrere med lagene i NFL. Dette endret seg derimot etter at AFLs New York Jets slo NFLs Baltimore Colts i Super Bowl III i Miami. Året etter slo AFLs Kansas City Chiefs NFLs Minnesota Vikings 23–7 i Super Bowl IV i New Orleans, som var den siste tittelkampen utspilt mellom AFL og NFL før ligaene offisielt ble slått sammen. I forkant av 1970-sesongen omorganiserte NFL de to conferencene; de tidligere AFL-lagene pluss tre NFL-lag (Baltimore Colts, Pittsburgh Steelers og Cleveland Browns) utgjorde American Football Conference (AFC), og de gjenværende NFL-lagene ble plassert i National Football Conference (NFC). Vinneren av hver conference skulle så møtes i Super Bowl.
Det vinnende laget blir tildelt Vince Lombardi-troféet, oppkalt etter Green Bay Packers' hovedtrener, som vant de to første Super Bowl-kampene og tre av de fem NFL Championship-kampene, i 1961, 1962 og 1965. Etter at Lombardi døde i september 1970 ble troféet oppkalt etter ham. Den første gangen troféet ble utdelt under sitt nye navn var til Baltimore Colts etter at laget vant Super Bowl V i Miami.
Dato
Siden 2022 har Super Bowl blitt arrangert på andre søndag i februar. NFLs terminliste begynner uken etter Labor Day (første mandag i september), som er den første uken av et 18 uker langt seriespill, fulgt av et tre uker langt sluttspill og en uke med Pro Bowl, før Super Bowl arrangeres. Denne terminlisten har vært i bruk siden en 18. uke (og 17. seriekamp) ble introdusert i, og Super Bowl LVI den 14. februar 2022 ble den første tittelkampen til å følge den nye planen.
Kampen ble avholdt i januar fra kampen ble introdusert frem til, da terrorangrepet 11. september 2001 førte til at en av ukene ble utsatt og Super Bowl XXXVI ble avholdt 3. februar. Fra og med Super Bowl XXXVIII i ble Super Bowl avholdt første søndag i februar frem til seriespillet ble utvidet i 2021, da kampen ble flyttet til andre søndag i februar.
Historie og resultater
Pittsburgh Steelers og New England Patriots har delt flest seiere i Super Bowl med seks; Dallas Cowboys og San Francisco 49ers har fem hver, og Green Bay Packers og New York Giants har fire seiere. Fjorten andre lag i NFL har vunnet minst ett Super Bowl.
Patriots har rekorden for flest turer til Super Bowl (elleve). Dallas Cowboys, Pittsburgh Steelers og Denver Broncos har delt nest flest med åtte kamper hver, som ble oppnådd i skreven rekkefølge. Belichick har rekorden for flest Super Bowl-seiere (åtte) samt flest deltakelser (tolv, ni som hovedtrener, en gang som assisterende hovedtrener og to ganger som defensive coordinator). Dan Reeves holdt rekorden for flest deltakelser før (ni, to som spiller, tre som assistenttrener og fire som hovedtrener. Brady har flest kampstarter i Super Bowl (ti) og seiere som spillere (syv), mens Charles Haley har nest flest seiere som spiller (fem).
Åtte lag har spilt i en Super Bowl-kamp men aldri vunnet. Minnesota Vikings vant det siste NFL Championship før sammenslåingen men tapte mot AFL-mesterne Kansas City Chiefs i Super Bowl IV, og ble det første laget til å nådd mesterskapskampen fire ganger uten en seier. Buffalo Bills spilte i fire Super Bowls på rad, men tapte alle kampene. Patriots og Denver Broncos har delt flest nederlag i Super Bowl-kamper med fem.
1960-årene: Tidlig historie og dominerende Packers
Green Bay Packers vant de to første Super Bowls (da kjent som AFL–NFL World Championship Game) over Kansas City Chiefs og Oakland Raiders etter henholdsvis - og -sesongene. Packers var ledet av quarterback Bart Starr, som ble utpekt til Most Valuable Player (MVP) i begge kampene. Disse to mesterskapene, sett sammen med Packers NFL-mesterskap i, og , var den mest vellykkede perioden i NFLs historie; fem mesterskap på syv år, og den eneste gangen et lag har vunnet tre ligatitler på rad (1965, 1966 og 1967).
I Super Bowl III slo AFLs New York Jets favorittene Baltimore Colts fra NFL 16–7. Jets var ledet av quarterback Joe Namath, som hadde garantert en seier for Jets før kampen, og tidligere hovedtrener for Colts Weeb Ewbank. Seieren var et symbol på at AFL var like konkurransedyktige som NFL. Dette ble bekreftet året etter da AFLs Kansas City Chiefs slo NFLs Minnesota Vikings 23–7 i Super Bowl IV.
1970-årene: Dominerende lag
Etter at sammenslåingen av AFL og NFL var ferdigstilt i 1970 skulle tre lag—Dallas Cowboys, Miami Dolphins og Pittsburgh Steelers—dominere ligaen gjennom 70-årene, med åtte Super Bowl-seiere delt mellom dem i løpet av tiåret.
Baltimore Colts, som nå var en del av AFC, startet tiåret med seier over Cowboys i Super Bowl V, en kamp som er kjent for å være det eneste Super Bowl hvor en spiller fra taperlaget ble utpekt til Super Bowl MVP (Cowboys' linebacker Chuck Howley). Dette markerte starten på Super Bowl som NFLs mesterskapskamp.
Etter nederlaget sesongen før kom Cowboys tilbake med seier over Dolphins i Super Bowl VI. Dette skulle være Dolphins siste nederlag på over ett år, da de året etter gikk ubeseiret, 14–0, gjennom seriespillet, før de vant alle kampene i sluttspillet, avsluttet med en 14–7 seier i Super Bowl VII, og ble det første og eneste laget til å ha avsluttet en hel sesong, serie- og sluttspill inkludert, uten nederlag. Dolphins vant ligaen igjen året etter med seier i Super Bowl VIII.
Mot slutten av 70-årene ble Steelers det første dynastiet siden sammenslåingen da de vant fire Super Bowls (IX, X, XIII og XIV) på seks år. De var ledet av hovedtrener Chuck Noll, angrepsspillerne Terry Bradshaw, Franco Harris, Lynn Swann, John Stallworth og Mike Webster, og sitt dominerende "Steel Curtain"-forsvar, ledet av "Mean" Joe Greene, L.C. Greenwood, Ernie Holmes, Mel Blount, Jack Ham og Jack Lambert. Trenerne og administrasjonen spilte også en stor rolle i dynastiets suksess, basert på de viktige spillerne draftet i det nå kjente NFL Draft i 1974. Spillerne valgt i det året har blitt beskrevet som noen av de beste noensinne. Pittsburgh valgte fire fremtidige Hall of Famere, mer enn noe annet lag i noen annen idrett har gjort i ett draft. Steelers var det første laget til å vinne tre, og deretter fire, Super Bowls, og nådde seks AFC Championship Games i tiåret, med åtte turer til sluttspillet på rad. Ni spillere og tre trenere og medlemmer av administrasjonen har siden blitt innlemmet i Pro Football Hall of Fame. Pittsburgh er fremdeles det eneste laget som har vunnet to Super Bowls på rad to ganger, og fire Super Bowls i løpet av seks år.
Steelers' dynastiets eneste avbrytelser kom da Oakland Raiders vant Super Bowl XI og Cowboys vant sitt andre Super Bowl i løpet av tiåret.
Minnesota Vikings, med quarterback Fran Tarkenton og sitt Purple People Eaters forsvar, var det eneste laget som nådde flere Super Bowls (IV, VIII, IX og XI) dette tiåret uten å vinne ett.
1981–1996: NFCs seierrekke
På 80- og 90-tallet tok NFC over som den dominerende conferencen gjennom det nye tiåret og store deler av 1990-årene. NFC vant 16 av 20 Super Bowls i løpet av de to tiårene, inkludert 13 på rad mellom Super Bowl XIX og Super Bowl XXXI.
Det mest vellykkede laget på 80-tallet var San Francisco 49er og deres West Coast offense under Hall of Fame hovedtrener Bill Walsh. Angrepet var ledet av trippel Super Bowl MVP og Hall of Fame quarterback Joe Montana, Super Bowl MVP og Hall of Fame wide receiver Jerry Rice, running back Roger Craig og defensive safety/cornerback Ronnie Lott. Under dem vant 49ers fire Super Bowl i løpet av tiåret (XVI, XIX, XXIII og XXIV) og nådde sluttspillet ni ganger mellom 1981 og 1990, inkludert åtte divisjonstitler, og ble dermed det andre dynastiet siden sammenslåingen. nd made nine playoff appearances between 1981 and 1990, including eight division championships, becoming the second dynasty of the post-merger NFL. I gikk Chicago Bears 18–1 under hovedtrener Mike Ditka, quarterback Jim McMahon og Hall of Fame running back Walter Payton. Laget hadde en dominerende seier i Super Bowl XX. Washington Redskins og New York Giants var også topplag i perioden; Redskins vant Super Bowls XVII, XXII og XXVI. Giants vant Super Bowls XXI og XXV. Begge lagene vant Super Bowls med forskjellige startende quarterbacks; Redskins vant med Joe Theismann (XVII), Doug Williams (XXII) og Mark Rypien (XXVI), og Giants vant med Phil Simms (XXI) og Jeff Hostetler (XXV). I likhet med på 70-tallet var Oakland Raiders det eneste laget som avbrøt de dominante lagene, med seier i XV og XVIII (sistnevnte som Los Angeles Raiders). CIncinnati Bengals (XVI og XXIII), Miami Dolphins (XVII og XIX) og Denver Broncos (XXI, XXII og XXIV) nådde flere Super Bowls i løpet av 1980-tallet uten å vinne et.
Etter flere sesonger med svake resultater på 80-tallet klatret Dallas Cowboys til topps igjen på 90-tallet. I løpet av tiåret nådde Cowboys sluttspillet hvert år utenom ett mellom 1990 og 1997. Mellom 1992 og 1996 vant Cowboys divisjonen hvert år. I samme periode hadde Buffalo Bills nådd Super Bowl fire ganger på rad, med nederlag i hver eneste kamp. Etter Super Bowl-titler for divisjonsrivalene New York (1990) og Washington (1991) vant Cowboys tre av de neste fire tittelkampene (XXVII, XXVIII og XXX) under quarterback Troy Aikman, running back Emmitt Smith og wide receiver Michael Irvin. Alle tre spillerne ble senere innlemmet i Hall of Fame. Cowboys' seierrekke ble avbrutt av 49ers, som vant sin femte tittel med Super Bowl XXIX etter dominerende prestasjoner av Super Bowl MVP og Hall of Fame quarterback Steve Young, Hall of Fame wide receiver Jerry Rice og Hall of Fame cornerback Deion Sanders; Cowboys' seier i Super Bowl XXX året etter gav også dem sin femte tittel, som de gjorde med Sanders som året før hadde vunnet Super Bowl med 49ers. NFCs seierrekke fortsatte med Green Bay Packers og Hall of Fame quarterback Brett Favre da de vant Super Bowl XXXI, deres første ligatittel siden Super Bowl II i 1968.